**Јавен повик за поднесување на апликации за селекција на партнер(и) за интервенција за зајакнување на вредносните синџири во земјоделскиот сектор преку воведување на нов(и) преработен(и) производ(и) / услуги**

Проект – Организациски развој на Мрежата за рурален развој на Северна Македонија и развој на одржливи модели за обезбеденост со храна во локалните заедници

**Референтен број 4.3.1.3.1**

# Вовед

Мрежата за рурален развој на Северна Македонија гради партнерства и остварува стратешка соработка за влијание врз политиките за рурален развој на локално и национално ниво, ја поддржува и ангажира руралната заедница преку активности за градење и искористување на нивните способности, вештини и знаења, промовира и застапува ставови кои поттикнуваат услови за еднаков развој и одржливо искористување на природните ресурси. Како организација која работи на постојан развој и инклузија на рурални средини, целта на активностите на МРР на СМ е руралното население во Република Северна Македонија да живее и работи во инклузивна средина што поттикнува диверзификација и одржливост, овозможувајќи рамномерен развој и унапредување на социо-економските услови за живот, како и зачувување на природното богатство и културното наследство.

Во мај 2021 година МРР на СМ го започна проектот „Организациски развој на Мрежата за рурален развој на Северна Македонија и развој на одржливи модели за обезбеденост со храна за локалните заедници“ кој е дел од проектот „Зголемување на приходите и социо-економско зајакнување на ранливите и маргинализираните групи од руралните и приградски средини 2021-2023 (IISEE)“, имплементиран од We Effect, a финансиски подржан од SIDA.

Проектните активности на МРР на СМ се фокусирани на локалните рурални заедници, нивната еластичност и одржливост, овозможувајќи поддршка во  руралниот развој со посебен акцент на сиромашните членови на заедницата.

Главните цели од проектот IISEE се:

Цел 1. Руралните претпријатија, малите земјоделци/производители растат и обезбедуваат повеќе приходи и можности за вработување на луѓето од руралните области, особено жените и младите.

Цел 2. Локалните заедници се отпорни и одржливи, обезбедувајќи поддршка во руралниот развој, особено за сиромашните членови на заедниците во избраните пазарни системи

Цел 3. Повеќе Роми имаат капацитети и пристап до пазарот на труд да ги преземат можностите за вработување и бизнис во избраните пазарни системи.

Цел 4. Организациски развој.

# Обем на ангажман и цел на повикот

Главната цел на овој повик е да се ангажираат заинтересирани и соодветни страни кои ќе бидат ангажирани како партнер(и) за интервенција и ќе бидат одговорни за спроведување на интервенцијата развиена врз основа на тестиран бизнис модел претставен подолу. Целта на интервенцијата е да се подобри и зголеми пристапот до пазар на малите земјоделски стопанства преку воспоставување и зајакнување на пазарните системи во земјоделското производство, преку воспоставување на соработка и анимирање од страна на интервентниот партнер (преработувач, откупувач) кој би бил заинтересиран за развој на нов производ или нова услуга.

Интервенцијата се стреми да го подобри пристапот до пазар на малите земјоделски стопанства, преку зголемување на нивниот потенцијал со промовирање нови и подобрени производствени практики.

Преку воведување нови преработени производи или услуги на пазарот, ќе се обезбеди зголемена побарувачка на основни земјоделски производи. Со спроведување на оваа интервенција, ќе се подобри пристапот до пазар на многу мали земјоделски стопанства, преку оптимизација на производството, подобрен квалитет и зголемена конкурентност помеѓу малите земјоделски стопанства и преработувачката компанија.

Проектот „Организациски развој на МРР на СМ и развој на одржливи модели за обезбеденост на храна во локалните заедници“ се заснова на пристапот за развој на пазарни системи (MSD)[[1]](#footnote-1), каде по извршените анализи спроведена е пилот интервенција во потсекторот калинка.

Тестираниот бизнис модел вклучува воведување на директни пазарни врски засновани на договорно земјоделство помеѓу преработувачката компанија која се јавува како интервентен партнер и малите земјоделски стопанства. Процесот на развој и воведување нов производ на пазарот од страна на интервентниот партнер ја истакнува потребата од стабилна понуда на квалитетни основни суровини од примарното земјоделско производство. За малите земјоделски стопанства ова директно значи зголемен и стабилен пласман на нивните производи. Поради ова причина, бизнис моделот вклучува договорно производство како основа на која идната соработка помеѓу сите засегнати чинители ќе се воспостави, формализира и гради. Бизнис моделот вклучува одржливи советодавни услуги кои се креирани да ги поддржат малите земјоделски стопанства во процесот на запознавање со нови подобрени технологии кои ги бара интервентниот партнер. Исто така, со добро осмислени и спроведени маркетинг и промотивни активности значително ќе се поддржи и олесни позиционирањето на пазар на новите производи или услуги, како и воспоставување на нови канали за продажба.

Графикон 1. Нов бизнис модел во земјоделскиот синџир на вредности



Новиот бизнис модел е имплементиран во периодот од декември 2021 до март 2022 како успешна пилот интервенција во рамки на проектот „Поддршка за воспоставување на синџир на вредности во потсекторот калинка“ вклучувајќи 10 земјоделски стопанства кои се организирани околу преработувачката фабрика Органик Нар Богданци. Целта на интервенцијата е да се поддржи организирана продажба на калинка со понизок квалитет со воведување на модел за договорно производство. Од друга страна, пристапот до стручни советодавни услуги за производителите овозможи подобрување на квалитетот на калинките.

Успешниот пласман на новиот производ-премиум свеж сок од калинка, ќе резултира со продлабочување и зголемување на договорите за откуп со моментално ангажираните мали земјоделски стопанства, но исто така ќе привлече и нови производители на калинка, чии производи ќе имаат сигурен пласман.

Избраниот интервенциски партнер треба да располага со капацитет да го спроведе следното:

**Одговорности на партнер(и)**

* Успешно да ја имплементира интервенцијата согласно МSD пристапот;
* Да воведе развиен бизнис модел за зголемување на пристапот до пазар преку производство на нов(и) производ(и) или услуга(и) но и да го зголеми квалитетот и квантитетот на примарното производство;
* Активно да идентификува мали земјоделски стопанства кои ќе бидат инволвирани во интервенцијата со акцент на жени и млади;
* Да спроведе активности за пошироко влијание и видливост, доколку е потребно;
* Заедно со МРР на СМ, активно да учествува во развојот на интервенцискиот план, буџет и системот за мерливост на резултати (MRM)[[2]](#footnote-2);
* Да врши постојан надзор на интервенцијата и навремено и ефективно да собира податоци неопходни за Системот за мониторинг и следење (МРМ) за потребите на IISEE проектот;
* Да соработува и доставува навремени извештаи до персоналот на МРР на СМ, да одржува професионална соработка заснована на учество, следливост, зајакнување, транспарентност и недискриминација. Родовата еднаквост е водечки принцип во сите аспекти на соработката;
* Да го почитува кодексот на однесување на We Еffect, принципите за антикорупција итн. (Достапно на: <https://weeffect.org/app/uploads/2020/10/gov-0150-v.3.0-we-gl-code-of-conduct.pdf> и <https://weeffect.org/app/uploads/2020/10/gov-0234-v.2.0-we-effect-anti-corruption-and-integrity-policy.pdf>).

**Очекуван придонес**

* Формиран тим за спроведување на активностите и негов ангажман до декември 2023;
* Воведен ефективен и одржлив систем за советодавни услуги за добри земјоделски практики достапен на малите земјоделски стопанства;
* Склучени договори со повеќе од 20 мали земјоделски стопанства од кои 50% жени;
* Развиен и пласиран на пазар барем еден нов производ или услуга;
* Собрани податоци за следливост на пазарот и малите земјоделски стопанства вклучени во интервенцијата;
* Собрани податоци (прашалници) за спроведената интервенција и евалуација на ефективноста.

**Подобни активности**

* Воспоставување на оперативен бизнис модел за имплементирање на договорно земјоделство (види Графикон 1) за развој на нов(и) производ(и) или услуга(и);
* Поддршка при воведување на нови подобрени земјоделски практики и технологии во примарното земјоделско производство;
* Воспоставување и овозможување ефективни советодавни услуги достапни на малите земјоделски стопанства;
* Снабдување со основни материјали за производство со цел подобрување и поедноставување на процесот за производство;
* Маркетинг и промотивни активности за поддршка при продажба и пласман на новите производи/услуги на интервентниот партнер;
* Сите други активности кои ќе овозможат подобро спроведување на интервенцијата.

**Буџет на интервенција и прифатливи трошоци**

Секој буџет побаран согласно овој ToR мора да биде во рамки на максималниот износ:

* Побараното финансирање не смее да надмине 30,000 EUR;
* Побараното финансирање не смее да надмине 50% од вкупните прифатливи трошоци за интервенцијата;
* Салдото (т.е. разликата помеѓу вкупните трошоци на интервенцијата и бараната сума) треба да се финансира од интервентниот партнер со директно финансирање и/или придонес со индиректно учество. Придонесот со индиректно учество се однесува на обезбедување стоки и услуги платени од интервенцискиот партнер/и;
* Може да се купи опрема до максимален износ до 50% од бараното финансирање.

**Локација**

* Сите активности треба да се спроведат во Република Северна Македонија.

**Партнери**

* Апликантот за интервентен партнер може да има партнери основани во Република Северна Македонија кои би можеле да придонесат за постигнување на резултатите и мора да потпише договор за партнерство пред да аплицира со цел дефинирање на нивното партнерство, како и нивните соодветни технички и финансиски улоги и обврски;
* Доколку апликацијата за избор на интервенциски партнер(и) биде одобрена, партнерот/партнерите за интервенција ќе потпишат договор за соработка со МРР на СМ.

# Службени патувања и сместување

Трошоци за службени патувања и сместувања нема да бидат прифатени во овој повик.

# Координација и известување

Интервенцискиот партнер редовно ќе известува за својот напредок. Известувањето ќе биде врз претходно доставени обрасци (наративни, финансиски и обрасци за мониторинг со резултатите) до МРР на СМ на квартална основа.

#  Услови за апликантите

* Секое правно лице кое е законски регистрирано во Централниот регистар на Република Северна Македонија и ги исполнува критериумите за трговска дејност, и има најмалку 3 години искуство во земјоделската откупно-преработувачката индустрија;
* Група на здружени компании кои се согласуваат една компанија да аплицира во името на сите други.

Индивидуалци, јавни или владини институции кои се контролирани од владини тела или политички партии не се подобни за аплицирање на овој повик.

**Интервенцискиот партнер мора да биде способен за**

* Да воспостави и тестира бизнис модел;
* Да спроведува теренска работа и соработка со мали земјоделски стопанства и останатите засегнати партнери во интервенцијата;
* Да подготвува извештаи и доставува податоци до МРР на СМ;
* Да работи согласно зададени рокови;
* Да организира и работи во тим;
* Да спречи и развие алатки за решавање конфликти.

# Временска рамка

Интервенцијата се очекува да трае во периодот септември-октомври 2022 година до декември 2023 година.

# Процес на аплицирање

Кандидатите треба да ги достават сите потребни документи на следните е-маил адреси:

# elizabeta.r@ruralnet.mk

# vancho.n@ruralnet.mk

# vasko.g@ruralnet.mk

Краен рок за апликација е 02.09.2022 година.

Апликациите е потребно да бидат со назнака „Повик за поднесување апликации за избор на партнер(и) за интервенција“ - референтен број 4.3.1.3.1.

1. **Потребни документи**
* Потпишани договори за партнерство во случај на повеќе од еден апликант;
* Формулар за апликација кој опишува како најдобро би одговарале на бараните задачи и очекуваните резултати (Прилог А) пополнет на македонски или англиски јазик;
* CV на предложените членови на тимот на интервенцискиот партнер(и);
* Копија од валидно решение за упис на апликантот во Централниот Регистар на РСМ;
* Годишен финансиски извештај за 2021 за апликантот (и партнерите доколку аплицираат партнерски);
* Потпишана изјава за непостоење на конфликт на интереси (Прилог Б);
* Предлог буџет за интервенцијата со вкалкулирани сите национални трошоци (данок, царина итн.).
1. **Критериуми за избор**

Изборот на апликацијата ќе се заснова на следниве критериуми:

* 1. **Техничка евалуација (80%)**

Техничката евалуација на пристигнатите апликации ќе се состои од:

* Години на работење на компанијата во соодветниот сектор;
* Број на редовни добавувачи (земјоделци) ;
* Годишен промет (просек од последните 2 години во евра);
* Опис на активноста (разбирање на договорот за интервенција, совпаѓање со повикот);
* Ниво на вклученост на интервентниот партнер во предложените активности;
* Очекувани резултати (број на планирани договори потпишани со мали земјоделски стопанства);
* Очекувани резултати (број на нови производи/услуги);
* Очекувано учество на жени и млади во % од вкупниот број на корисници;
* Очекуван вкупен број на крајни корисници од интервенцијата (број на засегнати лица од интервенцијата, број на членови на семејството, вработени итн.);
* Очекуван пораст на приход во % на малите земјоделски стопанства вклучени во интервенцијата;
* Очекуван број на нови производи/услуги;
* Потенцијал за отворање нови работни места со интервенцијата;
* Одржливоста на интервенцијата по завршување на поддршката од повикот.
	1. **Финансиска евалуација (20%)**

# Евалуацијата на финансиските понуди ќе се базира на процентот на кофинансирање и релевантност.

# Следните критериуми ќе се сметаат за предност при евалуација на апликациите:

* Поголем број на очекувани корисници, жени, мажи и млади кои директно имаат корист од проектните интервенции;
* Развој на минимум еден нов производ/услуга;
* Воведување на договорно земјоделство;
* Воведување на одржлив модел за советодавни услуги за малите земјоделски стопанства во делот на подобрени земјоделски практики.

# Услови за плаќање

Договорениот износ на буџетот за интервенции ќе биде наведен во Меморандумот за соработка (MoU)/Договорот за соработка) и соодветните анекси. Сите плаќања ќе се вршат во МКД по среден курс на НБРСМ на датумот на одобрување на испораките од страна на проектот IISEE.

# Изјава за (не)постоење на конфликт на интереси

Апликантот ќе опише дали нивната компанија/вработени имаат деловни или лични односи со тесно поврзана страна од We Effect, нејзината регионална канцеларија во Скопје, нејзините управни тела и вработени или со МРР на СМ како партнерска организација.

Тесно поврзана страна (физички лица или правни лица) според дефиницијата на We Effect се смета лице кое има можност да врши контрола или значително влијание врз другото лице кога станува збор за финансиско и оперативно одлучување во врска со некоја активност. Целта на Изјавата е да ги открие таквите информации што го прават процесот на аплицирање и евалуација потранспарентен и ги поддржува понудите во нејзината релевантност според условите на отворениот пазар.

**Контакт**

Лице за контакт на МРР на СМ за оваа набавка се:

* 1. Елизабета Ристеска Мрческа, организациски координатор- еlizabeta.r@ruralnet.mk,
	2. Ванчо Наунов – ко-фасилитатор - vancho.n@ruralnet.mk,
	3. Васко Ѓорѓиевски – ко-фасилитатор - vasko.g@ruralnet.mk.
1. [https://beamexchange.org/market-systems/](https://beamexchange.org/market-systems/what) [↑](#footnote-ref-1)
2. https://beamexchange.org/guidance/monitoring-overview/intervention-performance-monitoring/overview/ [↑](#footnote-ref-2)